નવું સાહસ ખેડવાનું જોમ તો તેમનામાં હતું જ એટલે તેમણે જાસ્મિન અને રોઝ ફ્રેગરન્સ લોન્ચ કર્યું અને અભિનેત્રી અમલાને તેની બ્રાન્ડ એમ્બેસેડર બનાવી. નસીબે પણ તેમનો સાથ આપ્યો ને તેઓ એક કરોડના વેચાણને પાર કરી ગયા. આટલી ઝડપથી મળતી જતી સફળતાનું કારણ બતાવતાં રંગનાથન્ કહે છે, ‘સૌ પ્રથમ તો મારી આ સફળતાનું કારણ છે ટીમવર્ક. ઉપરાંત પ્રોડકટ બનાવવાની અનોખી રીત અને તેને વેચવામાં નવીનીકરણનો પ્રયોગ.’